**Návod na obsluhu a Záručný list**

**dávkovača sirupu.**

**Dávkovač sirupu** je technické zariadenie slúžiace na dodávanie cukrového*, (alebo obdobného)*  roztoku, do kŕmidiel včelstiev na ich zimné zásobovanie, jarné podnecovanie a pod.

Jeho základom je samo-nasávacie el. čerpadlo s motorom o výkone od 250 do 400W, napájané z 12V DC - akumulátora, alebo obdobného zdroja. Súčasťou je sacie potrubie s košom, diaľkový ovládač, výtlačné potrubie s dávkovacou - uzatváracou pištoľou. Diaľkové ovládanie pôsobí do vzdialenosti do 30 m. Motor pracuje s vysokým prúdovým zaťažením *(až 16 A).* Podľa výrobcu pre tento typ motora sa nepoužíva nútené chladenie. Pre jeho správnu činnosť je potrebné **pracovať podľa výrobcu v prerušovanom cykle** ccá do 30 min.

Pri nadmernom poklese napätia, nedostatočnej kapacite akumulátora, preťažení čerpadla*, (veľmi hustý sirup),* alebo vybití batérie v diaľkovom ovládači, nemusí sa čerpadlo rozbehnúť, alebo nemusí pracovať správne.

**Uvedenie do činnosti:** Čerpadlo uložíme na veko nádoby. Sacie potrubie ponoríme do sirupu. Po napojení na batériu a zapnutí diaľkovým ovládačom, sacie potrubie cez kôš nasaje kvapalinu z hĺbky do 1 m. Túto dopraví hadicou, cez otvorenú dávkovaciu pištoľou do otvoru kŕmidla. V závislosti od hustoty sirupu, priemeru a dĺžky výtlačného potrubia ako aj prevýšenia a pod. je schopné dodať do ccá 35 litrov sirupu /min.

Po každom ukončení plnenia **vypneme** diaľkovým ovládaním **čerpadlo** **a** zatvoríme –  **uvoľníme rukoväť na pištoli**. **Pri trvalom zapnutí čerpadla a neuvoľnení výtoku sirupu by** **mohlo dôjsť k poškodeniu zariadenia**.

**Údržba**: Spočíva v dôslednom prepláchnutí čerpadla a hadíc s pištoľou.

Po ukončení práce dobijeme akumulátor a *(prípadne)* vymeníme batériu v diaľkovom ovládači.

**Záručná doba** v zmysle Obchod. Zák. je 2 roky. Nevzťahuje sa na mechanické, alebo elektrické poškodenie *(zmena polarity, prepätie, napojenie na striedavý prúd a pod.)* zariadenia, prípadne jeho používanie v rozpore s týmto Návodom na obsluhu.

Zakúpené dňa: \_\_\_\_\_\_\_\_\_\_\_\_ Ing. Jozef Eliaš - podpis výrobcu: \_\_\_\_\_\_\_\_\_\_\_\_\_\_\_\_\_\_\_\_\_